Louise van Laingsburg Deel 2 deur Andre S.kamer | Bydraes | Woes - Kreatiewe platform vir Afrikaans
Titel: Louise van Laingsburg Deel 2
Aantal woorde: 2688
'n Kort Voorwoord.
In deel een van Louise (voorheen hier gepubliseer) ontmoet ons Louise en die skrywer vra haar om haar storie te vertel hoe sy in haar huidige situasie beland het. Hier is haar storie.
Die skrywer sal dit waardeer indien julle op die vragies aan die einde kommentaar sal lewer.
Nou goed dan oom, as jy aandring, hier is my storie……………..
Die klompie kleuters, meestal seuntjies, staan in 'n kring. Soos een man is dit rokkies op, broekies af en tottie wys tyd. Dan is die ritueel verby en gaan ons aan met ons alledaagse speletjies. Die maer, kaalvoet rabbedoe is ekke. Ek kan my man staan tussen al hierdie seuns, en as hulle my of my boetie probeer boelie, dan word hulle gemoer. Tot in standard sewe het ek nog die buurseun opgedreun, maar toe word hy darem te groot vir my en moes ek maar toegee. Maar ek het vir niks teruggestaan nie, en enige iets wat hulle doen kon en wou ek beter doen, en hulle het gedink ek is baie cool.
Ek het in 'n doodnormale huis grootgeword met baie stabiliteit. Pa het eeue lank vir dieselfde plek gewerk en was die rustigheid vanself. Hy was een keer, vir 'n baie kort rukkie getroud, en was al redelik gevorderd in wysheid toe hy vir ma as vrou gevat het. En hoewel sy maar bietjie jaloers was en so nou en dan 'n vloermoer gegooi het en pa dan beskuldig het dat hy haar verneuk met 'n ander vrou, kan ek regtig niks ontstellends uit my jeugdae onthou wat familiesake aanbetref nie. Ek is die oudste, en mettertyd het daar nog boeties en sussies bygekom. En ek moet sê, as 'n familie was ons nes die Musketiers, ons is almal soos een en sal die familie vurig verdedig teen enige indringer of enige een wat ons te na probeer kom.
My eerste seunsvriendjie was al in Sub A, 'n mooie blonde mannetjie met die mooiste kuite wat ek hom erg beny het. Maar as ons so langs mekaar gelê het, en ek so oor my skouer gekyk het, kon ek darem ook sulke hobbeltjies agter my skene sien, en die hoop het bly voortbestaan. Daar was maar altyd seunsmaatjies, maar regtig niks hartverskeurends tot-oor-my-ore verlief nie. Ek en die bure se seun was so half ondersteuning vir mekaar, van die dag af dat hy my in Sub A per ongeluk 'n bloedneus gegee het, tot in matriek wat hy Viktor – en ek Victrix Ludorum gewees het. Wonderlike maats ja, noi en kêrel, nee.
Op elf het die tieties begin wys. Hoe het ek dit nie gehaat nie ! Ek het daarop geslaap dat ek hulle kon platlê en hulle nie verder groei nie. Ek het gebid dat hulle moet weggaan, want netnou sou ek nie meer cool wees vir al my seunsmaatjies nie. As ek maar net geweet het….
In die hoërskool, het die kyse ernstiger begin raak, maar nog steeds was die groot liefde nie daar nie. Miskien hier en daar 'n soentjie, maar ek het besluit dat maagdelikheid iets is wat seuns wil hê en ek wil behou, so dit het nooit ver gevorder nie. Ten spyte van my hoë morele waardes, het ek tog egter bietjie 'n reputasie van 'n rebel en selfs bietjie wilde meisie begin opbou. Een van die redes is omdat ek baie van heavy metal musiek begin hou het. Op so klein dorpie was dit amper van die bose. Ek het ook gehou van my lang fringe en langer naels. Die vroulike bates het nou ook mooi gedy en ek was beslis nie te onaardig om na te kyk nie, so die aanvraag was hoog. Bo en behalwe dit was ek 'n kranige langafstand atleet, netbalspeelster en slimste kind in die klas. My grootste kompetisie was 'n mooi blondine, 'n kortafstand atleet. Sy sou weer 'n rol in my lewe speel, maar meer daaroor later. In die tussentyd was ek en sy die mooiste, en het ons die nodige aandag gekry wat ons gesoek het.
So standerd agt en nege het ek 'n steady case gehad. Een jaloerse mannetjie wat my dag en nag opgepas het, en so kom dit later uit, nog 'n rede was vir my reputasie as 'n wilde meisie. Tot my groot verbasing het een van my skool se seuns hier opgedaag as 'n klient, en hy was baie verras toe ek vir hom vertel dat ek niemand in ons skool ooit gedruk het nie. Hy was ook nie min trots daarop dat hy die enigste tot sover is nie……………. Hy het egter toe vir my vertel dat my kêrel van destyds allerhande storietjies loop en vertel het oor hoe lekker ons gevry het.
Gelukkig vir my was hy 'n jaar voor my en toe ek in matriek was, het hy uit my lewe verdwyn. Ongelukkig was die skade reeds gedaan, want by ons was dit tradisie dat die slimste seun en dogter hoofmeisie en hoofseun word, maar nie daardie jaar nie ! Maar ek het darem geleer hoe lekker skool kan wees as jy vry en ongebonde is en nie heeltyd beheer word nie.
En toe kom die GROOT liefde. Hy was 'n uniform draer, maar een van die slimmes en goeies, wat nog nooit ophou studeer het nie. Moet vandag al lankal by inspekteur verby wees. Was ook 'n paar jaar ouer as ek. En op die rype ouderdom van agtien jaar, drie maande en agtien dae het my maagdelikheid haar gat gesien…. Dit was nou nie juis 'n ongelooflike, sielsverruklike ondervinding nie, want ons was beide maar lomp. Ek het gedink hy sou meer ondervinding hê, en leiding kon neem, maar ons moes mekaar toe maar leer.
Ongelukkig gaan skool ook verby, en ek is weg universiteit toe. Hier het einste blondie eendag vir my gesê ek moet wegbly van 'n sekere jong Adonis af, want hy is hare. Dit was nou net mooi die verkeerdste ding wat jy kon sê, en nie baie lank daarna nie was DJ myne. Ons noem hom maar DJ (vir Don Juan), want hy was 'n aantreklike man. Ons was vir amper vyf jaar saam, en saam het ons die sinlike genietinge leer ken. Hy moet vandag 'n gelukkige vrou hê, want ons het baie goed geword. Ek hou van bergklim, en het dit selfs een keer teen 'n krans, hangengde aan 'n tou honderde voet bo die grond gedoen. Dit het my ook die geleentheid gegee om my fantasieë uit te leef, en omtrent al wat nog oorbly wat ek wil doen is om liefde in 'n hysbak en op 'n bankie bo op 'n gebou se dak te maak, waar ek weet nuuskierig oë ons dalk kan sien...
My laaste jaar het paar rampe my getref. DJ is na een van die ver provinsies om daar te gaan werk en hy sou solank vir my ook werk kry daar. En my geliefde Pa is oorlede. Ek was nie so seker oor DJ se getrouheid nie, en die sameloop van omstandighede het gemaak dat ek nie kon konsentreer soos ek moet nie, en ek het gepluk. Ek kon Kanseliers eksamen skryf, maar het daarteen besluit en na DJ gegaan en gaan werk waar hy vir my gereël het. Dinge was egter nie lekker nie, en ek was seker hy verneuk my. En hoe meer ek dit vermoed het, hoe harder het ek ook begin cheat, totdat hy my eendag in 'n baie kompromiserende situasie betrap het, en ek gesien het hoe seer dit maak……….
Hoe dit ook al sy, ek is weg en het in 'n ander groot stad gaan werk waar ek kort voor lank vir my 'n vertoonstukkie uitgeslaan het. Vier jaar jonger as ek, maar 'n model van 'n mannetjie. Die werk wat ek gehad het was egter nie na wense nie, en uiteindelik het ek tog besluit om maar terug te gaan Skelmbosch toe en my studies klaar te maak. Nodeloos om te sê, maar die langafstand verhouding het toe nie gewerk nie, en kort voor lank was dit tot niet. Ek het wel nou eendag so uit die bloute 'n sms van hom gekry waarin hy sê hy moes my nooit laat gaan het nie, ensovoorts ensovoorts, maar dit was nou bietjie laat.
Soos elke ordentlike student, moes ek maar werk om te help aan die studies betaal. Die klomp by die restaurant was maar half breindood, behalwe vir die bestuurder, kom ons noem hom maar Daniel. Ons het meer en meer begin gesêls, en toe hy op 'n stadium by ons kom bly het, het ons so week lank met klere en al saam in een bed geslaap, tot ek besluit het ag dem dit en hom gedruk het.
Hy was goed in sy werk, en het erfgeld gehad wat hy in een van die Afrika lande in 'n soortgelyke onderneming belê het. Van die ander vennote het die besigheid bedryf, maar soos die spreekwoord sê:"Ver van jou goed, na aan jou skade". Ons was op pad Hermanus toe vir 'n naweek weg toe die bom bars: Die operasionele vennoot het die tjeks uitgeskryf maar nooit gepos nie en die geld in sy sak gesteek. Die besigheid was in die moeilikheid, sal hy kom help om dit uit te beil ? Net daar het hy my gevra of ek sal saamgaan en het ons in 'n kar gespring en weg was ons.
Ek het uitgehelp in die restaurant, die boeke gedoen en ondersteun waar ek kon. Geleidelik het Daniel gewen en het die plek begin geld maak. Hy was streng maar regverdig. Ons het ook 'n alternatiewe besigheid uit ons woonstel begin bedryf, en ons het goed begin geld maak. Ongelukkig het die staf begin kerm dat hy te streng en 'n diktator is en hulle het stories loop en aandra en die man se magte is toe aansienlik kortgeknip, en hy moes van voor af spartel om die plek op te bou. En net toe dit weer goed gaan, verkoop die ander vennote die besigheid………
Daar was nie 'n ander keuse nie, ek moes weer uitspring en werk en Daniel het 'n kroeg saam met 'n vriend begin. Die' se vrou was egter 'n jaloerse mens, wat te bang was hy tel ietsie op in die kroeg. Ons sal van my nie eers praat nie, ek mog nie naby die plek gekom het nie. Ek het by 'n baie bekende eetplek gaan werk en weer vinnig opgang gemaak totdat ek weer die boeke en alles behartig het. Die plek was bekend vir wildsvleis ook, en ons het hier 'n Suid Afrikaanse sakeman ontmoet wat belanggestel het om van die vleis na Suid Afrika in te voer. Uiteindelik was dit toe nie vleis nie, maar biltong, en het ons die nodige organisasie in plek gesit vir die man, kom ons noem hom Pietie.
Ek en Daniel is intussen hier getroud, en het die trotse ouers geword van 'n pragtige tweeling, so tussen al die werkery deur.
Die noodlot het toe weer sy verloop begin neem. Ons werkspermiite het verval en is vanweë 'n fout in ons aansoek, nie henu nie. Die kroeg het gevou weens wanbestuur en ons moes na plan B begin kyk. Ons was diep in die skuld met die kroeg, ons kon nie meer daar bly nie en daar was nou die kindertjies ook om na te kyk. Pietie het ons genader met allerhande beloftes, en ek het Daniel oorreed dat ons oppak en teruggaan na Suid Afrika.
Hier aangekom het Pietie se oggend en aandpraatjies heeltemal begin verskil. Skielik wou hy hê ons moet geld in die besigheid belê. Gelukkig kon ons nêrens finansiering bekom nie. Hy het ook greedy geword toe hy 'n groot kontrak by 'n kettingwinkel kry, en nou wou hy hê ons moet allerhande ander produkte ook smous. Intussen het hy ons soos huishulp behandel en 'n karige loon betaal. Die kak het die waaier getref en ek het besluit dit kan nie so aangaan nie, 'n ander plan moet gemaak word.
Daniel het so klein onderhoudsbesigheidjie begin. Hy bring op hierdie stadium so vyf- na sesduisend rand 'n maand in. Intussen is al die kredietkaarte en ander kredietfasiliteite op hulle maksimum, en al die ander skuldeisers elke dag op ons nek…………..
Amptelik is ek nou 'n wedersydse vriend se assistant in die boubedryf. Hy cover vir my. Ek moet ry en sites besoek in my kamma werk, so dis nie snaaks as ek nie by die kantoor is as Daniel my soek nie. Ek verdien so vyf – en – twintig duisend rand 'n maand. My boekhouding is egter nie wat dit moet wees nie en ek weet nie altyd waar die geld alles heengaan nie, want die skuld word ook nie baie minder nie. Ek weet net dat as Daniel of die tweeling iets nodig het, dan koop ek dit. Ek doen wat ek doen omdat ek skuldig voel aangesien dit ek is wat Daniel oorreed het om terug te kom, omdat ek voel ek is mede-aanspreeklik vir die skuld, want ons moes 'n leefstyl handhaaf…….
Mens moet 'n psigopaat wees om hierdie werk te kan doen. Bedags moet ek my heeltemal afskakel en niks voel nie, dis maar net besigheid. En saans moet ek my gesin liefde gee en sinvol kan praat oor die dag wat verby is. En wat ek doen, het soms sy eie nagevolge. Ek moes op 'n stadium 'n welgestelde paartjie besoek, en sy was vrek jaloers. Nou sien ek net vir hom, hulle is nie meer 'n paartjie nie………. Jaloesie is 'n sterk emosie en seksspeletjies kan dinge lelik verongeluk as albei nie dieselfde ingestel is nie.
Jy vra wat sou gebeur as my man sou uitvind ? Ek weet nie, ek doen dit tog om hom te help ook ? Maar seker is my grootste vrees dat ek my pragtige kinders mag verloor. Ek wil natuurlik uit hierdie situasie uit, en so gou moontlik weer 'n regte besigheid op die been bring. Ek geniet die interaksie met mense, en sou graag iets in die skoonheidsbedryf wou doen.
Nou wens ek ek kon sê die saga eindig hier, maar nog is dit het einde niet. Daar is nog Pierre………
Pierre lyk soos Don Bon Jovi. Hy het sy eie besigheid wat besig is om te floreer. Pierre is getroud en het 'n dogtertjie. Pierre was 'n klient, toe boek hy my vir 'n allnighter, en net daar tel ons die moeder van 'n crush op met mekaar. Omtrent n hele week lank onproduktief na daardie sessie. Praat van "hoekom het ons mekaar nie tien jaar gelede al ontmoet nie" en al die wonderlike stuff van pas verliefdes. Maar ons het darem nog genoeg common sense gehad on vooraf ooreen te kom dat geen families in die proses skade sal lei nie……
Dis nou so bietjie meer as drie maande wat die affair aan die gang is. Hier so maand terug het ek die gevoel begin kry dat dinge aan die afkoel is van sy kant af en het ek begin verlief neem dat dit op pad oor en verby is. Maar nou verseker Pierre my dis nie so bedoel nie en praat hy van 'n strandhuis wat hy wil kry waar ons gesteelde uurtjies kan gaan deurbring. Sy besigheid sal hom ook Johannesburg toe neem en hy wil hê ek moet soms saamgaan. Ek oorweeg dit nogal, en het selfs daaraan gedink om daar ook .te gaan bene oopmaak Duidelik darem nie uit die plek waar ons saam gaan bly nie, maar as ek my advertensies mooi regkry dan is dit seker ook moontlik ? Ek het dit egter nog nie met hom bespreek nie, en ek weet nie wat hy van die idee sal dink nie. Ek self weet ook nog nie of ek bereid is om ter wille van hom, weg te wees van my kinders af nie.
Wat dink julle, my liewe leser ? Wat staan my te doen ?
Hoe gaan ek hier uitkom? Wie gaan almal seerkry? Hoe ver kan mens jou gedrag verdedig as in belang van jou familie?
Seks Die lewe Ongeluk Huwelik Liggaamlik Verhoudings Geld Vrouens Mans Sosiale kommentaar Fantasie Wanhoop Begeerte